Matovič, Igor, poslanec NR SR (2023-05-17):
Ďakujem veľmi pekne. Tretí, štvrtý, neviem koľkýkrát idem k tejto veci vystupovať. Začali sme v piatok, myslím, dnes je streda, ale na druhej strane si myslím, že veľmi dobré načasovanie, že prihovoriť sa poslancom v Národnej rade, aby, Národnej rady, aby konečne si začali vážiť matky s deťmi pred Dňom matiek. Prihovoriť sa im potom dva dni po Dni matiek, ako som sa vám prihovoril v utorok a dnes zase opätovne sa mám prihovoriť a zajtra môžete všetci ukázať, ako si matky s deťmi vážite. Si myslím, že lepšie načasovanie nemohlo byť a ja si osobne myslím, že to nie je náhoda. Aj Pán Boh vidí to pokrytectvo a cynizmus politikov za 30 rokov, kedy tu stále sú len plné rečičky alebo ústa plné rečí politikov o tom, ako si matky vážia, ako je rodina základ spoločnosti, ako si ženy vážia, či už teda na MDŽ, ale na Dni matiek, ako vypisujú krásne ľúbivé statusy, ako im rozdávajú kytičky alebo karafiáty, ružičky, a potom, keď príde návrh, ktorý má konečne zrovnoprávniť platy mužov a žien, tak zrazu plné ústa výhovoriek. Naozaj snažím sa nekomentovať Eda Hegera a stranu Demokrati, ale to, čo aj dnes predviedli na tlačovej konferencii, kde doslova vlastným telom bojujú proti tomu, aby sme schválili návrh, ktorým by sme zrovnoprávnili platy mužov a žien a skrývajú to za rôzne nejaké frázy, ktoré im zrejme teda nejaký marketingový guru poradil, tak si myslím, že pre nich osobne to je cesta do volebného pekla alebo neúspechu a pre tie matky je to pľuvanec do tváre. Bol by som veľmi rád, aby pri hlasovaní, ktoré bude, myslím, že zajtra o jedenástej, síce bude tam mnoho iných návrhov, aby sme po tých tridsiatich rokoch, kedy politici matkami doslova pohŕdali, lebo si to neviem inak predstaviť, keď len sa im strkajú do záujmu alebo do priazne cez ľúbivé statusy, získavajú lajky a keď si ich akože v Deň matiek alebo na MDŽ zastávajú, ale potom, keď im majú pomôcť, hlasujú proti nim, tak inak ako cynizmom a pohŕdaním samotnými matkami a ženami to nazvať neviem. Chcel by som z tohto miesta, keď už som ich teda spomenul, vyzvať slávnych našich kolegov z Demokratov, je ich 16, na základe ich podpory ten návrh môže prejsť. Čiže len a len od ich rozhodnutia v podstate v tomto pléne bude záležať, či ženy, matky budú mať rovnaké platy ako muži alebo naďalej budú musieť trpieť za to svoje rozhodnutie, že sa rozhodli stať matkami a budú mať o 20 % nižšie platy. Ak by som teda Demokratom chcel a hovorím zadarmo poradiť, nie nebudem si za to pýtať 70-tisíc na mesiac ako ich poradca, slávny Repa, ktorý stvoril Čaputovú a Progresívne Slovensko, čiže zadarmo rada pre Demokratov. Ak si chcete čo i len trošku vytvoriť šancu na to, že sa dostanete do parlamentu, podporte tento návrh. Budete sa môcť chváliť, tak ako sa dnes chválite 200 eurami na dieťa, hoci Šeliga so Žitňanskou a spol. bojovali v poslednom zápase pri prelamovaní veta silou mocou proti pomoci rodinám s deťmi a dnes sa týmto návrhom Šeliga bez hanby chváli. V pohode sa budete môcť chváliť návrhom o tom, ako ste zrušili dane pre matky s deťmi do pätnásť rokov. My vás za to budeme chváliť, ale budete mať aspoň jakú takú šancu sa do parlamentu dostať. Prosím vás, nezoberte si, nepočúvajte rady hlúpeho poradcu, ktorý vám hovorí, že bojujte v takomto rozhodujúcom zápase proti matkám s deťmi. Nerobte to, prosím vás, sú štyri mesiace pred voľbami, nepotrebujete mať takúto nálepku, antisociálnych netvorov alebo protirodinných politikov, alebo politikov, ktorí, od ktorých hlasy, od ktorých hlasov záležalo, že či matky budú, alebo nebudú platiť dane. Od ktorých hlasov záležalo, že či matky budú mať rovnaké platy ako muži a že vy si zoberiete dobrovoľne ten biľag na seba a budete sa tu trýzniť tým, že vlastne budete imidž ľudí, ktorí matkám túto výhodu zobrali, alebo jednoducho ste definitívne spečatili, že matky budú zarábať o 20 % menej ako chlapi. Nič sa vám nestane, zadosťučiníte rečiam, ktoré vediete, ako vám na rodinách záleží a ja pevne verím, že sa pridá aj dosť ľudí z opozície a na konci pri tomto návrhu budeme hlasovať čisto, čisto apoliticky a budeme pozerať len na najlepší záujem detí, žien, ktoré sa rozhodli stať matkami a zadosťučiníme tým tridsiatim rokom ľúbivých slov a statusov, ktoré tu politici produkujú o tom, ako im strašne na matkách záleží. Budem veľmi rád, ak tento návrh podporíte. Rozhoduje sa o ňom o troch veciach. Jedna vec je matky bez daní. Zo znamená, aby matky s deťmi do 15 rokov nemuseli platiť daň z príjmu. Druhá časť tohto návrhu je mladí ľudia bez daní, čiže aby mladí ľudia do 25 rokov nemuseli platiť dať z príjmu, aby zapustili korene na Slovensku a neodchádzali nám do zahraničia. A tretia časť je o predĺžení podpory 200 eur aj po roku 2024. Takisto odporúčam, najmä kolegom z Demokratov, nebojujte proti 200-eurám na dieťa. Rodiny si to veľmi vážia, zásadným spôsobom im to pomáha. Hlasovať proti predĺženiu podpory 200 eur na dieťa, čo je veľmi obľúbené opatrenie, najpopulárnejšie opatrenie našej vlády alebo koalície, je cesta do pekla a vedie k volebného neúspechu. Čiže chcel by som vás poprosiť, uprednostnite matky, mladých ľudí, deti alebo rodiny s deťmi pred nejakým politikárčením alebo trápnym návodom nejakého marketingového guru, ktorý si účtuje 70-tisíc eur za mesiac svojej práce. Ďakujem veľmi pekne, že tento návrh podporíte. Matky si zaslúžia mať rovnaké platy ako muži. Ďakujem veľmi pekne.